ai4bharat/Pralekha huggingface dataset:
பாதுகாப்பு அமைச்சகம்
சுதந்திர தினம் 2021-ஐ முன்னிட்டு ராணுவ வீரர்களுக்கு வானொலி மூலம் பாதுகாப்பு அமைச்சர் திரு ராஜ்நாத் சிங் ஆற்றிய உரை
எனதருமை ராணுவ சகோதரர்களே, சகோதரிகளே,
இன்று நள்ளிரவு முதல் விடுதலை அடைந்து 75-வது ஆண்டு எனும் முக்கிய கட்டத்திற்குள் நாடு நுழைகிறது. இந்த சிறப்பு வாய்ந்த தருணத்தில் நாடு முழுவதும் கொண்டாட்ட சூழல் நிலவுகிறது. இமயமலையின் உயரங்களில் இருந்து கடல்களின் ஆழம் வரை, தார் பாலைவனத்தில் இருந்து வடகிழக்கில் உள்ள அடர்ந்த காடுகள் வரை நாட்டை பாதுகாக்கும் பணியில் ஈடுபட்டிருக்கும் ராணுவம், கடற்படை, விமானப்படை மற்றும் கடலோரக் காவல் படையின் தீரமிக்க வீரர்கள் மற்றும் அதிகாரிகளுக்கு நன்றிமிக்க தேசத்தின் சார்பாக எனது மனமார்ந்த வாழ்த்துகளை தெரிவித்துக் கொள்கிறேன்.
டோக்கியோ ஒலிம்பிக் போட்டிகளில் ஈட்டி எறிதலில் தங்கம் வென்றதன் மூலம் நமது ராணுவத்தை சேர்ந்த சுபேதார் நீரஜ் சோப்ரா இந்த வருட சுதந்திர தினத்தை இன்னும் மகிழ்ச்சிகரமானதாக ஆக்கி உள்ளார். செங்கோட்டையில் நாளை நடைபெறவுள்ள சுதந்திர தின கொண்டாட்டங்களுக்கு சுபேதார் நீரஜ் உள்ளிட்ட ஒலிம்பிக் வெற்றியாளர்கள் அழைக்கப்பட்டுள்ளனர். இதற்காக மாண்புமிகு பிரதமர் திரு நரேந்திர மோடி அவர்களுக்கு நான் நன்றி தெரிவிக்கிறேன்.
சுதந்திர தின நன்னாளில், நாட்டை பாதுகாக்க எப்போதும் தயாராக இருந்த முன்னாள் படைவீரர்களுக்கும் எனது வாழ்த்துகளை தெரிவித்துக் கொள்கிறேன். தங்களது அன்புக்குரிய இளைஞர்களை தேச சேவைக்கு அர்ப்பணித்துள்ள நமது வீரமிக்க சிப்பாய்களின் குடும்பங்களை யாராலும் மறக்க முடியாது.
நாட்டை காப்பதில் தங்களது இன்னுயிரை தியாகம் செய்த தீரமிக்க வீரர்களை நினைவுக்கூறும் நாளும் இதுவாகும். இந்தியர்கள் அனைவரும் உங்களோடு இருப்பதோடு, நன்றி மிக்க நாடு அவர்களை என்றும் நினைவுக்கூறும் என்று அந்த வீரர்களின் குடும்பங்களுக்கு நான் உறுதியளிக்கிறேன்.
பண்டைய காலத்தில் இருந்தே இந்திய நாகரிகம் அமைதியையே விரும்பி வருகிறது. ஆனால், சக்தி இல்லாமல் அமைதி சாத்தியமில்லை.
அகிம்சை நமது தலையாய கடமையாக இருக்கும் போதிலும், தேசத்தின் பாதுகாப்பை உறுதி செய்வது அதே அளவு முக்கியமானதாகும். எனவே, நாட்டின் ஒற்றுமை மற்றும் பாதுகாப்பை உறுதி செய்ய எதையும் தியாகம் செய்ய நாம் தயாராக இருக்கிறோம்.
எனவே, நாட்டின் அமைதி மற்றும் வளத்தை பேணிக்காக்க, நீர், நிலம் மற்றும் ஆகாயம் என நீங்கள் எங்கிருந்தாலும் எச்சரிக்கையுடனும், நாட்டை பாதுகாக்கிறோம் என்ற விழிப்புணர்வுடனும் இருப்பது அவசியம். குடும்பங்கள் மற்றும் உறவினரை பிரிந்து நீங்கள் நாட்டுக்கு ஆற்றும் பெரும் சேவையை நன்றிமிக்க தேசம் என்றுமே பாராட்டுகிறது.
அன்புமிக்க வீரர்களே, மாறிவரும் சூழலில் பாதுகாப்பின் பரிமாணங்கள் தொடர்ந்து மாறிவருகின்றன. எனவே, எந்த சவாலையும் சமாளிக்க தயாராக இருக்க வேண்டுமென உங்களை நான் கேட்டுக்கொள்கிறேன். உங்கள் மற்றும் உங்கள் அன்புக்குரியவர்களின் தேவைகளை பூர்த்தி செய்ய அரசு எப்போதும் தயாராக இருக்கிறது, இருக்கும் என நான் உறுதியளிக்கிறேன்.
எனது உரையை நிறைவு செய்யும் தருவாயில், தாய்நாட்டை வணங்குவதில் நீங்கள் அனைவரும் கைகோர்க்குமாறு நான் உங்களை கேட்டுக்கொள்கிறேன்.
இந்திய தாய்க்கு வணக்கம்!
வந்தே மாதரம்!
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745890
பிரதமர் அலுவலகம்
பிரதமர் தலைமையில் நாளை பிரகதி கூட்டம்
செயல்திறன்மிக்க ஆளுகை மற்றும் குறித்த நேரத்தில் திட்டப் பணிகள் செயலாக்கத்திற்கான பல்வகை அமைப்பான, தகவல் மற்றும் தொலைத்தொடர்பு தொழில்நுட்பம் அடிப்படையிலான 32 ஆவது பிரகதி  அமைப்பின் கலந்துரையாடல் கூட்டம், பிரதமர் திரு நரேந்திர மோடி தலைமையில், 22 ஜனவரி 2020 அன்று நடைபெறவுள்ளது.
முந்தைய 31 ஆவது பிரகதி கலந்துரையாடல் கூட்டத்தில் 12 லட்சம் கோடி ரூபாய் மதிப்பிலான திட்டப் பணிகள் குறித்து பிரதமர் ஆய்வு செய்தார். 2019 ஆம் ஆண்டின் கடைசி பிரகதி கூட்டத்தில், 16 மாநிலங்கள் மற்றும் ஜம்மு கஷ்மீர் யூனியன் பிரதேசத்தில் செயல்படுத்தப்படும் ரூ.61,000 கோடி மதிப்பிலான 9 திட்டங்கள் விவாதத்திற்கு எடுத்துக் கொள்ளப்பட்டன. வெளிநாடுகளில் பணியாற்றும் இந்திய குடிமக்களின் கோரிக்கைகள், தேசிய வேளாண் சந்தை, முன்னேற்றத்தை விரும்பும் மாவட்டங்களில் செயல்படுத்தப்படும் திட்டங்கள் மற்றும் கட்டமைப்பு மேம்பாட்டுத் திட்டங்கள் மற்றும் பல்வேறு முன்முயற்சிகள் குறித்தும் விவாதிக்கப்பட்டது.
பன்னோக்கு மற்றும் பல்வகை ஆளுகை அமைப்பான பிரகதி, 25 மார்ச் 2015 அன்று பிரதமரால் தொடங்கப்பட்டது. ஒருங்கிணைந்த கலந்துரையாடல் அமைப்பான பிரகதி, சாமானிய மனிதனின் கோரிக்கைகளுக்கு தீர்வு காணும் நோக்கில் உருவாக்கப்பட்டது. மத்திய அரசின் பல்வேறு முக்கிய நிகழ்ச்சிகள் மற்றும் திட்டங்களையும், மாநில அரசுகளால் செயல்படுத்தப்படும் திட்டங்களையும் ஒரேநேரத்தில் கண்காணித்து ஆய்வு செய்ய பிரகதி உதவிகரமாக உள்ளது.
நிதி அமைச்சகம்
பரிமாற்ற விகித அறிவிக்கை எண்.35/2020- சுங்கம்
மறைமுக வரிகள் மற்றும் சுங்க தீர்வைகளுக்கான மத்திய வாரியம், பரிமாற்ற விகித அறிவிக்கை எண்.35/2020- சுங்கம்-ல் சில திருத்தங்களை செய்துள்ளது. இது 31.3.2020 முதல் நடைமுறைபடுத்தப்படும். இதன்படி, ஆஸ்திரேலிய டாலரின் பரிமாற்ற விகித மதிப்பு, ஒரு டாலருக்கு, இறக்குமதி சரக்குகளுக்கு ரூ.47.35 ஆகவும், இறக்குமதி சரக்குகளுக்கு ரூ.45.15 ஆகவும் இருக்கும்.
இளைஞர் நலன் மற்றும் விளையாட்டு அமைச்சகம்
தமிழக பாரா தடகள வீரர் மாரியப்பன் மற்றும் அவரது பயிற்சியாளருக்கு மத்திய அமைச்சர் திரு அனுராக் சிங் தாக்கூர் தில்லியில் பாராட்டு
டோக்கியோவில் நடைபெற்றுவரும் பாராலிம்பிக்ஸ் 2020 போட்டிகளில் வெள்ளிப் பதக்கம் வென்ற தமிழகத்தைச் சேர்ந்த டி. மாரியப்பன் மற்றும் அவரது பயிற்சியாளர் பி. ராஜாவிற்கு மத்திய இளைஞர் விவகாரங்கள் மற்றும் விளையாட்டு அமைச்சர் திரு அனுராக் சிங் தாக்கூர் புதுதில்லியில் இன்று பாராட்டு தெரிவித்தார்.
இந்த நிகழ்ச்சியின்போது பேசிய அமைச்சர், “ரியோ மற்றும் தற்போது டோக்கியோவில் தனது சிறப்பான செயல்திறனின் வாயிலாக மாரியப்பன், நாட்டிற்கு பெருமை சேர்த்துள்ளார். அவருக்கு எனது வாழ்த்துகளைத் தெரிவித்துக் கொள்வதுடன், மிகச் சிறப்பாக விளையாடிய நமது அனைத்து பாரா தடகள வீரர்களுக்கும் இந்தத் தருணத்தில் வாழ்த்து தெரிவித்துக் கொள்கிறேன்”, என்று கூறினார்.
அமைச்சரிடம் பேசிய மாரியப்பன், “இந்தியாவிற்கு தங்கப்பதக்கம் பெற்றுத் தர வேண்டும் என்று எதிர்நோக்கியிருந்தேன். ஆனால் போட்டியின் போது அங்கு நிலவிய வானிலை காரணமாக அந்தக் கனவை என்னால் நிறைவேற்ற முடியவில்லை. பாரிசில் நடைபெறும் போட்டியில் நாட்டிற்காக நிச்சயம் தங்கம் வெல்வேன் என்று நம்புகிறேன்”, என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1752047
பிரதமர் அலுவலகம்
உத்தரகாசியில் பனிச்சரிவின் காரணமாக மலையேற்றப் பயிற்சியின்போது என்.ஐ.எம். மலையேற்றப் பயிற்சியாளர்கள் உயிரிழந்த சம்பவத்திற்கு பிரதமர் இரங்கல்
உத்தரகாசியில் பனிச்சரிவின் காரணமாக மலையேற்றப் பயிற்சியின்போது நேரு மலையேற்ற பயிற்சி நிலையத்தைச் சேர்ந்த பயிற்சியாளர்கள் உயிரிழந்த சம்பவத்திற்கு பிரதமர் திரு நரேந்திர மோடி இரங்கல் தெரிவித்துள்ளார். மீட்புப் பணிகள் நடைபெற்று வருவதாகவும், அதிகாரிகள் நிலைமையைக் கண்காணிப்பதாகவும் பிரதமர் குறிப்பிட்டார்.
பிரதமர் அலுவலகத்தின் ட்விட்டர் செய்தியில் தெரிவித்திருப்பதாவது:
“உத்தரகாசியில் பனிச்சரிவின் காரணமாக மலையேற்றப் பயிற்சியின்போது என்.ஐ.எம். மலையேற்ற பயிற்சியாளர்களின் விலைமதிப்பில்லாத உயிர் பிரிந்தது, மிகவும் வருத்தமான செய்தி. உயிரிழந்தவர்களின் குடும்பத்தினருக்கு இரங்கல்கள். மீட்புப் பணிகள் நடைபெற்று வருகின்றன. மேலும், நிலைமையை அதிகாரிகள் தொடர்ந்து கண்காணித்து வருகிறார்கள்.”
((
மத்திய அமைச்சரவை
இந்தியா மற்றும் கிர்கிஸ்தான் இடையே இருதரப்பு முதலீட்டு ஒப்பந்தம் கையெழுத்திடவும், முன்தேதியிட்டு ஏற்பளிக்கவும் மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் கிர்கிஸ்தான் இடையே இருதரப்பு முதலீட்டு ஒப்பந்தம் கையெழுத்திடவும், முன்தேதியிட்டு ஏற்பளிக்க ஒப்புதல் அளிக்கப்பட்டது.
இந்த இரு தரப்பு ஒப்பந்தம் மூலம் இந்தியாவுக்கும் கிர்கிஸ்தானுக்கும் இடையிலான முதலீடு அதிகரிக்கும். இரு நாடுகளிலும் முதலீடு செய்யும் இருதரப்பு முதலீட்டாளர்களுக்கும் பாதுகாப்பு அளிப்பதாகவும் இந்த ஒப்பந்தம் இருக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய கொவிட் தடுப்பூசித் திட்டத்தின் கீழ் இதுவரை 80.85 கோடி தடுப்பூசி டோஸ்கள் செலுத்தப்பட்டுள்ளன.
தற்போது தொற்று பாதிப்பு 1% க்கும் குறைவாகவே உள்ளன, தற்போது 0.95%; மார்ச் 2020 க்குப் பிறகு மிகக் குறைவு
இந்தியாவின் தற்போதுள்ள பாதிப்பு 3,18,181 ஆக உள்ளது; இது 183 நாட்களில் குறைந்தது
கடந்த 24 மணி நேரத்தில் 30,256 பேர் புதிதாகப் பாதிக்கப்பட்டுள்ளனர்.
குணமடைந்தவர்களின் விழுக்காடு 97.72%.
கடந்த 24 மணி நேரத்தில் 43,938 பேர் குணமடைந்துள்ளனர். இதுவரை மொத்தம் 3,27,15,105 பேர் குணமடைந்துள்ளனர்.
வாராந்திர தொற்று உறுதி விழுக்காடு  87 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  21 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 55.36 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1756331
(Visitor Counter : 161
உள்துறை அமைச்சகம்
புதுதில்லியில் இன்று நடைபெற்ற போதைப்பொருள் கடத்தல் மற்றும் தேசிய பாதுகாப்பு குறித்த மண்டல மாநாட்டிற்கு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா தலைமை தாங்கினார்
புதுதில்லியில் இன்று நடைபெற்ற போதைப்பொருள் கடத்தல் மற்றும் தேசிய பாதுகாப்பு குறித்த மண்டல மாநாட்டிற்கு மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா தலைமை தாங்கினார்.
மத்திய உள்துறை அமைச்சர் முன்னிலையில் நாடு முழுவதும் பல்வேறு இடங்களில் போதைப்பொருள் தடுப்புப்படை ஒருங்கிணைப்புடன் போதைப்பொருள் தடுப்பு அமைப்பு மூலம் சாதனை அளவாக ஒரே நாளில் ரூபாய் 2,378 கோடி மதிப்பிலான 1.40 லட்சம் கிலோ கிராமுக்கு மேலான போதைப்பொருட்கள் அழிக்கப்பட்டது.
இந்த நிகழ்ச்சியில் பேசிய திரு அமித்ஷா, இந்தியா போன்ற நாடுகளில் போதைப்பொருள் கடத்தலும், அதன் உபயோகமும், எதிர்கால தலைமுறையினரை அழிப்பதோடு, தேசிய பாதுகாப்பையும் பாதிப்பதாகக் கூறினார். பிரதமர் திரு நரேந்திர மோடியின் தலைமையின் கீழ், ரூபாய் 12 ஆயிரம் கோடி மதிப்புடைய 10 லட்சம் கிலோ கிராம் போதைப்பொருள் கடந்த ஆண்டு அழிக்கப்பட்டதாக அவர் கூறினார். போதைப்பொருளுக்கு ஒரு இளைஞர் கூட அடிமையாகாத இந்தியாவை உருவாக்க வேண்டும் என்பது மோடி அரசின் நோக்கம் என்பது அவர் தெரிவித்தார். போதைப்பொருட்களை ஒழிப்பதற்கு தொடர்ந்து கண்காணிப்பது அவசியம் என்று அவர் தெரிவித்தார்.
போதைப்பொருளை கண்டறிதல், அதற்கான கட்டமைப்பை அழித்தல், குற்றவாளிகளை கண்டறிதல், போதைப்பொருளுக்கு எதிரான முழு தடுப்புப்பணிக்காக அதற்கு அடிமையானவர்களுக்கு மறுவாழ்வு ஆகியவற்றில் சமமான கவனத்தை செலுத்த வேண்டும் என்று அவர் கூறினார்.
சிறப்பு சேவைகள் மற்றும் கட்டுரைகள்
ரூ 2.41 கோடி மதிப்பிலான தங்கம் சென்னை விமான நிலைய சுங்க அதிகாரிகளால் பறிமுதல், 7 பேர் கைது
நுண்ணறிவுத் தகவலின் அடிப்படையில், ஏர் இந்தியா ஐ எக்ஸ் 1644 விமானத்தில் துபாயில் இருந்து சென்னை வந்திறங்கிய ராமநாதபுரத்தை சேர்ந்த முகமது ரபீக், 25, சென்னையை சேர்ந்த முகமது யாசிர் கான், 23, மற்றும் திருச்சியை சேர்ந்த முஜிபுர் ரகுமான், 34, மற்றும் பிலால், 33, ஆகியோர் விமான நிலையத்தில் இருந்து வெளியே செல்லும் வழியில் சுங்க அதிகாரிகளால் தடுத்து நிறுத்தப்பட்டனர்.
அவர்களை சோதனையிட்ட போது, நான்கு தங்க துண்டுகள் , 4 தங்க சங்கிலிகள், 6 தங்க பசை பொட்டலங்கள் அவர்களது கால் சட்டைப்பைகளில் இருந்து பறிமுதல் செய்யப்பட்டன. ரூ 9.8 லட்சம் மதிப்புள்ள 12 ஐபோன்கள், சிகரெட்டுகள், உடல்நல பொருட்கள் ஆகியவை அவர்களது கைப்பைகளில் கண்டறியப்பட்டன. 1.72 கிலோ எடையுள்ள தங்கம், முஜிபுர் மற்றும் பிலாலின் உடலில் இருந்து கைப்பற்றப்பட்டது. இவர்களிருவரும், முகமது ரபீக்கும் கைது செய்யப்பட்டனர்.
ஃபிளை துபாய் விமானத்தில் துபாயில் இருந்து சென்னை வந்திறங்கிய ராமநாதபுரத்தை சேர்ந்த ஃபாசில் ரகுமான், 27, மற்றும் அசோக் குமார், 22, மற்றும் புதுக்கோட்டையை சேர்ந்த மதன் குமார், 26, ஆகியோர் விமான நிலையத்தில் இருந்து வெளியே செல்லும் வழியில் சுங்க அதிகாரிகளால் தடுத்து நிறுத்தப்பட்டனர்.
அவர்களை சோதனையிட்ட போது, 1.72 கிலோ எடையுள்ள தங்கப் பசை கைப்பற்றப்பட்டது. 49 கிராம் எடையுள்ள தங்க சங்கிலி, ரூ 9.35 லட்சம் மதிப்புடைய சிகரெட்டுகள் ஆகியவையும் கைப்பற்றப்பட்டு மூவரும் கைது செய்யப்பட்டனர்.
ஏர் அரேபியா விமானத்தில் சார்ஜாவில் இருந்து சென்னை வந்திறங்கிய சென்னையை சேர்ந்த முகமது வாரிஸ், 25, மற்றும் ராமநாதபுரத்தை சேர்ந்த இசானுல்லா, 32 ஆகியோரிடம் இருந்து 3 பொட்டலங்களில் தங்க பசை பறிமுதல் செய்யப்பட்டது.
எமிரேட்ஸ் விமானத்தில் சென்னை வந்திறங்கிய மதுரையை சேர்ந்த சையத் முகமது என்பவரிடம் இருந்து தங்கமும், ஃபிளைட் எஃப் இசட் 8518-இல் துபாயில் இருந்து சென்னை வந்திறங்கிய ரசூலுதீன், 29, என்பவரிடம் இருந்து வெளிநாட்டு பணமும் கைப்பற்றப்பட்டது.
ரூ 2.14 கோடி மதிப்பிலான தங்கம், ரூ 5.13 லட்சம் மதிப்புடைய வெளிநாட்டு பணம், ரூ 19.15 லட்சம் மதிப்பிலான ஐபோன்கள், சிகரெட்டுகள், உடல்நல பொருட்கள் என மொத்தம் ரூ 2.65 கோடி மதிப்பிலான பொருட்கள் கைப்பற்றப்பட்டு, ஏழு பேர் கைது செய்யப்பட்டுள்ளனர்.
இது தொடர்பாக மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
நிதி அமைச்சகம்
வாஷிங்டன் டி.சி.யில் நடைபெற்ற சர்வதேச நாணய மற்றும் நிதிக் குழுவின் கூட்டத்தில் நிதி அமைச்சர் திருமதி நிர்மலா சீதாராமன் பங்கேற்பு
2021 அக்டோபர் 14 அன்று வாஷிங்டன் டி.சி.யில் நடைபெற்ற 2021-ம் ஆண்டிற்கான சர்வதேச நிதியத்தின்  ஆளுநர்கள் குழுவின் சர்வதேச நாணய மற்றும் நிதிக் குழுவின்  கூட்டத்தில் மத்திய நிதி மற்றும் பெருநிறுவன விவகாரங்கள் துறை அமைச்சர் நிர்மலா சீதாராமன் கலந்து கொண்டார். சர்வதேச நிதியத்தின் 190 உறுப்பு நாடுகளைப் பிரதிநிதித்துவப்படுத்தும் விதத்தில் ஆளுநர்கள்/மாற்று ஆளுநர்கள் கூட்டத்தில் கலந்து கொண்டனர்.
மேலாண்மை இயக்குநரின் உலகளாவிய கொள்கைக் கருப்பொருளான "தடுப்பூசி, வேகப்படுத்துதல், விரிவுப்படுத்துதல்" என்பதை மையமாகக் கொண்டு கூட்டத்தில் கலந்துரையாடல்கள் நடைபெற்றன. கொவிட்-19-ஐ எதிர்த்துப் போராடுவதற்கும் பொருளாதார மீட்சியை எளிதாக்குவதற்கும் உறுப்பு நாடுகள் எடுத்த நடவடிக்கைகளை ஐஎம்எஃப்சியின் உறுப்பினர்கள் விரிவாக விவரித்தனர்.
நிகழ்ச்சியில் உரையாற்றிய நிதி அமைச்சர் திருமதி நிர்மலா சீதாராமன், உலகளாவிய தடுப்பூசியே வைரஸ் பரவுவதைத் தடுப்பதற்கான திறவுகோல் என்பதை இந்தியா அங்கீகரிக்கிறது என்று தெரிவித்தார். குறைந்த வருமானம் கொண்ட நாடுகள் மற்றும் முன்னேறிய நாடுகளின் தடுப்பூசி வழங்கலில் உள்ள கடுமையான வேறுபாடுகள் கவலைக்குரியது என்றும், தடுப்பூசி சமத்துவமின்மையை நாம் நிவர்த்தி செய்வது மிகவும் முக்கியம் என்றும் அவர் வலியுறுத்தினார்.
ஐஎம்எஃப்சி கூட்டத்தில் கலந்து கொள்வதற்கு முன், சர்வதேச நிதியத்தின் சிறப்பு, காலை உணவுக் கூட்டத்தில் திருமதி நிர்மலா சீதாராமன் பங்கேற்றார்.
கொவிட் -19 பெருந்தொற்று மற்றும் சுகாதாரப் பாதுகாப்பு அமைப்புகளின் எதிர்வினை குறித்துப் பேசிய நிதியமைச்சர், கொவிட்-19-க்கு எதிரானப் போரில் வெற்றிபெற, மருத்துவ ஆராய்ச்சியை சுதந்திரமாகப் பகிர்ந்து கொள்ளுதல், அனைவரும் அணுகக்கூடிய குறைந்த விலையிலான சுகாதார அமைப்புகளை உருவாக்குதல் ஆகியவை முக்கியம் என்றார்.
மீட்பு மற்றும் வளர்ச்சியை நோக்கி வேகமாக முன்னேற உலகம் விரும்புகிறது என்றும்,
பெருந்தொற்று நெருக்கடி இருந்தபோதிலும், கட்டமைப்புச் சீர்திருத்தங்களை இந்தியா தொடர்ந்தது என்றும் அவர் கூறினார்.
விவசாயம், தொழிலாளர் மற்றும் நிதித்துறை உட்பட பரந்த அளவிலான சீர்திருத்தங்கள் பொருளாதாரத்தை விரைவுபடுத்துவதற்கு பங்களிக்கும் என்று எதிர்பார்க்கப்படுகிறது.
ஐஎமெஃப்சி கூட்டங்கள் பற்றி:
வருடத்திற்கு இரண்டு முறை, அதாவது ஏப்ரல் மற்றும் அக்டோபரில் ஐஎம்எஃப்சி கூட்டங்கள் நடைபெறுகின்றன. உலகளாவிய பொருளாதாரத்தைப் பாதிக்கும் பொதுவான விஷயங்களைப் பற்றி இந்தக் குழு விவாதித்து, ஐஎம்எஃப்-க்கு அறிவுறுத்தல்களை வழங்குகிறது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764103
நிதி அமைச்சகம்
ஓய்வூதிய நிதி ஒழுங்குமுறை மற்றும் மேம்பாட்டு ஆணையத்தின் மத்திய பதிவு பராமரிப்பு முகவர்கள் சந்தாதாரர்களை மையமாக கொண்ட இணைய சேவைகளை அளிப்பதற்காக டிஜி லாக்கர் பார்ட்னர் நிறுவனங்களாக மாறியுள்ளன
ஓய்வூதிய நிதி ஒழுங்குமுறை மற்றும் மேம்பாட்டு ஆணையத்தின் மத்திய பதிவு பராமரிப்பு முகவர்கள் சந்தாதாரர்களை மையமாக கொண்ட இணைய சேவைகளை அளிப்பதற்காக டிஜி லாக்கர் பார்ட்னர் நிறுவனங்களாக மாறியுள்ளன.
75-ஆம் ஆண்டு சுதந்திர தின பொன்விழா கொண்டாட்டங்களுக்கு மரியாதை செலுத்தும் வகையில், சுதந்திர தின அமிர்தப் பெருவிழா கொண்டாட்டத்தின் நினைவாக ஓய்வூதிய நிதி ஒழுங்குமுறை மற்றும் மேம்பாட்டு ஆணையம் பின்வரும் சேவைகளை அளிக்கிறது.
1. டிஜிட்டல் லாக்கர் மூலம் ஓட்டுநர் உரிமத்தை பயன்படுத்தி கணக்கு தொடங்குதல்
2. டிஜிட்டல் லாக்கர் மூலம் ஓட்டுநர் உரிமத்தை பயன்படுத்தி ஏற்கனவே உள்ள முகவரியை புதுப்பித்தல்
டிஜிட்டல் லாக்கர் என்பது டிஜிட்டல் இந்தியா திட்டத்தின் ஒரு முக்கிய முன்முயற்சியாகும். இது டிஜிட்டல் துறையில் இந்தியாவை முதன்மை பெற்ற நாடாக மாற்றும் அரசின் முக்கிய திட்டமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868739
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தரம் குறைந்த கட்டுமானப் பொருட்கள் உபயோகம்
மத்திய சாலைப்போக்குவரத்து மற்றும் நெடுஞ்சாலைத் துறை அமைச்சகம் மற்றும் இந்திய சாலைகள் அமைப்பு விதி முறைகளில் குறிப்பிட்டுள்ளபடி, தேசிய நெடுஞ்சாலைகள் அமைக்கப்படுவதை உறுதி செய்வதற்கான அனைத்து நடவடிக்கைகளும் மேற்கொள்ளப்பட்டு வருகிறது. குறிப்பிட்ட விதிமுறைகளின்படி சாலைகள் அமைக்கப்படாவிட்டால், ஒப்பந்தப் பணிகள் நிறைவடைந்துள்ளதாக கருதப்படாது. கட்டுமானத் தரத்தை உறுதி செய்ய அமைச்சகத்தின் சார்பில் ஆலோசகர்கள் நியமிக்கப்பட்டு, பணியிடங்களில் நாள்தோறும் மேற்பார்வை செய்யப்படுகிறது. இதில் குறைபாடுகள் ஏதேனும் கண்டறியப்பட்டால், அதை சரி செய்வதற்கான பணிகளை மேற்கொள்ளுமாறு ஒப்பந்ததாரர்களின் கவனத்திற்கு எடுத்துச் செல்லப்படுகிறது.
இத்தகவலை மக்களவையில் கேள்வி ஒன்றுக்கு மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி எழுத்துப்பூர்வமாக கூறினார்.
குடியரசுத் தலைவர் செயலகம்
அகில இந்திய உணவு பதப்படுத்துவோர் சங்கத்தின் 75 வது ஆண்டு விழா – குடியரசுத் தலைவர் துவக்கி வைத்தார்
அகில இந்திய உணவு பதப்படுத்துவோர் சங்கத்தின் 75 வது ஆண்டு விழாவை குடியரசுத் தலைவர் திரு. ராம் நாத் கோவிந்த் இன்று புது தில்லியில் துவக்கி வைத்தார்.
இந்நிகழ்ச்சியில் பேசிய குடியரசுத் தலைவர், தனது இலக்குகளை அடைய, அகில இந்திய உணவு பதப்படுத்துவோர் சங்கம் கடினமாக உழைத்து உள்ளது. பெரிய மற்றும் சிறிய உணவு பதப்படுத்துதல் பிரிவுகளை, இந்த சங்கம் ஒரே தளத்தில் கொண்டு வந்தது, அனைத்து பங்குதாரர்களின் முயற்சிகளையும் ஒருங்கிணைத்து, நாட்டின் நலத்திற்கு இந்த சங்கம் பங்களித்து உள்ளது என்று கூறினார். மேலும், நமது விவசாயிகளின் தன்னலமற்ற விடாமுயற்சிக்கும் வேளாண் மற்றும் வேளாண் பதப்படுத்தல் தொழில்நுட்ப முன்னேற்றத்தால் நாம் உணவு தட்டுப்பாடு இன்றி இருக்கிறோம். இதற்கு நான் நன்றி தெரிவித்துக் கொள்கிறேன் என்று அவர் தெரிவித்தார். தற்போது நம்மிடம் தேவைக்கு அதிகமாகவே வேளாண் மற்றும் பதப்படுத்திய உணவுகளும் உள்ளது. பொருளாதார பலன்களுக்காக மட்டுமின்றி நமது விவசாயிகள் நலனுக்காகவும் நமது இலக்கை நாம் மேம்படுத்த வேண்டும் என்று அவர் கேட்டுக்கொண்டார்.
இந்தியாவில் உள்ள உணவு விரயத்தை சுட்டிக்காட்டிய குடியரசுத் தலைவர், உணவு விரயம் நமது பொருளாதாரம் மட்டுமின்றி நமது அறமுறைகளையும் கேள்விக்குறிக்கு ஆழ்த்தும் என்று கூறினார். இதனை நாம் எளிதாக தவிர்க்க முடியும். மேலும் இது பெரும்பாலான பிரிவினருக்கு உணவு வழங்கவும் இது உதவும் என்றார்.
உணவு பதப்படுத்துதல் துறை இதில் பெரிய பங்கு வகிக்கிறது. விவசாயிகள் மற்றும் பன்முக, தொலைவு சந்தைகளுக்கும் இடையே இணைப்பை உருவாக்க இந்த துறை உதவலாம். உணவு உற்பத்திகளை நீண்ட காலம் பாதுகாப்பாகவும் உண்ணக்கூடிய வகையில் விவசாயிகளுடன் நீண்ட கால ஒப்பந்தங்களை அமைத்துக்கொள்ளலாம் என்று குடியரசுத் தலைவர் கேட்டுக்கொண்டார்.
(Visitor Counter : 187
பாதுகாப்பு அமைச்சகம்
ஈ-சஞ்சீவனி வெளிநோயாளிகள் பிரிவில் முன்னாள் ராணுவ மருத்துவர்கள் ஆன்லைன் மூலம் ஆலோசனை வழங்குவார்கள்
ஈ-சஞ்சீவனி வெளிநோயாளிகள் பிரிவில் முன்னாள் ராணுவ மருத்துவர்கள் நாடு முழுவதும் உள்ள மக்களுக்கு ஆன்லைன் மூலம் ஆலோசனை வழங்குவார்கள். நாட்டின் தேவையைக் கருத்தில் கொண்டு மக்களுக்கு உதவுவதற்காக முன்னாள் மருத்துவர்கள் தாமாக முன்வந்திருக்கிறார்கள்.
பாதுகாப்புச் செயலாளர் டாக்டர். அஜய் குமார் மற்றும் பாதுகாப்புப் படைகள் மருத்துவச் சேவைகள் தலைமை இயக்குநர் மருத்துவர் வைஸ் அட்மிரல் ரஜத் தத்தா ஆகியோர் மருத்துவச் சேவைகளை வழங்க முன் வந்துள்ள முன்னாள் மருத்துவர்களிடம் காணொலி மூலம் 2021 மே 7 அன்று உரையாற்றினர்.
https://esanjeevaniopd.in/ எனும் முகவரியில் மக்கள் அனைவரும் இந்த சேவைகளைப் பெறலாம்.
சுகாதாரம் மற்றும் குடும்பநல அமைச்சகத்தின் கீழ் இயங்கும் மேம்பட்ட கணினியியல் வளச்ர்சி மையம், மொஹாலியால் உருவாக்கப்பட்ட ஈ-சஞ்சீவனி வெளிநோயாளிகள் பிரிவு, அரசின் முன்னணி தொலை மருத்துவத் தளமாகும். நாட்டு மக்களுக்கு இலவச மருத்துவ ஆலோசனைகளை வழங்கி வரும் இந்தத் தளம் மிகவும் சிறப்பாகச் செயல்பட்டு வருகிறது.
ஆனால், கொவிட்-19 பாதிப்புகள் அதிகரித்துள்ளதன் காரணமாக மருத்துவர்களுக்கான தேவை அதிகரித்துள்ளது. கொவிட் வார்டுகளுக்கு மருத்துவர்கள் சென்று விடுவதால், முன்னாள் ராணுவ மருத்துவர்களின் சேவை மிகவும் முக்கியத்துவம் பெறுகிறது.
இன்னும் அதிக அளவில் முன்னாள் ராணுவ மருத்துவர்கள் இச்சேவையில் தங்களை இணைத்துக் கொள்ள உள்ளனர். இதன் மூலமாக தற்போதைய சூழ்நிலையில் வீட்டிலிருந்தவாறே மக்களால் மருத்துவ ஆலோசனைகளைப் பெற முடியும்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1716822
பிரதமர் அலுவலகம்
பிரபல கமக கலைஞரும், பத்மஸ்ரீ விருது பெற்றவருமான திரு ஹெச்.ஆர். கேசவ மூர்த்தியின் மறைவிற்கு பிரதமர் இரங்கல்
பிரபல கமக கலைஞரும், பத்மஸ்ரீ விருது பெற்றவருமான திரு ஹெச்.ஆர். கேசவ மூர்த்தியின் மறைவிற்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
அவர் வெளியிட்டுள்ள ட்விட்டர் செய்தியில் கூறியிருப்பதாவது:
“கமக கலையையும், கர்நாடக மாநிலத்தின் தனித்துவமான கலாச்சாரத்தையும் பிரபலப்படுத்துவதற்கு திரு ஹெச்.ஆர். கேசவமூர்த்தி மேற்கொண்ட முயற்சிகளுக்காக நாம் என்றும் அவரை நினைவில் கொள்வோம். ஏராளமான மாணவர்களுக்கு தலைசிறந்த வழிகாட்டியாகவும் அவர் நினைவுகூரப்படுவார். அவரது மறைவினால் மிக துயரடைந்தேன். அன்னாரது குடும்பத்தினருக்கும், நலவிரும்பிகளுக்கும் எனது இரங்கல்கள். ஓம் சாந்தி.”
சுகாதாரம் மற்றும் குடும்ப நலத்துறை அமைச்சகம்
கொரோனா பாதிப்பு : 19 மாநிலங்கள்/யூனியன் பிரதேசங்களில் அன்றாட உயிரிழப்புகள் இல்லை; 66 லட்சம் பயனாளிகளுக்கு தடுப்பூசிகள்
இந்தியாவில் கொரோனா பாதிப்பு தொடர்ந்து குறைந்து வருகிறது. தற்போது சிகிச்சை பெறுவோரின் எண்ணிக்கை 1.41 லட்சமாகக்  குறைந்துள்ளது.
தேசிய அளவைப் போலவே 33 மாநிலங்களிலும், யூனியன் பிரதேசங்களிலும் 5000-க்கும் குறைவானோர் மட்டுமே சிகிச்சை பெற்று வருகின்றனர். டாமன் டையூ, தாத்ரா நாகர் ஹவேலியில் எந்த பாதிப்பும் பதிவாகவில்லை.
கடந்த 24 மணி நேரத்தில் 11,067 பேர் புதிதாக பாதிக்கப்பட்டுள்ள நிலையில், 13,087 பேர் குணமடைந்து வீடு திரும்பியுள்ளனர். நாட்டின் தற்போதைய பாதிப்பில் 71% கேரளா, மகாராஷ்டிராவில் மட்டுமே பதிவாகியுள்ளது.
19 மாநிலங்களிலும் யூனியன் பிரதேசங்களிலும் கடந்த 24 மணி நேரத்தில் எந்த உயிரிழப்பும் பதிவாகவில்லை.
நாட்டில் குணமடைந்தவர்களின் எண்ணிக்கை 1,05,61,608 ஆக அதிகரித்துள்ளது. இதன்மூலம் குணமடைந்தவர்களின் எண்ணிக்கை 97.27 சதவீதமாக உயர்ந்துள்ளது.
பிப்ரவரி 10, 2021 காலை 8 மணி வரை, தமிழகத்தில் 1,85,577 பேர், புதுச்சேரியில் 4,301 பேர் உட்பட, நாடு முழுவதும் 66 லட்சத்திற்கும் மேற்பட்டோருக்கு  கொவிட் தடுப்பூசி போடப்பட்டுள்ளது.
56,10,134 சுகாதாரப் பணியாளர்களுக்கும், 10,01,427 முன்கள ஊழியர்களுக்கும் 1,34,746 முகாம்களில் தடுப்பூசிகள் போடப்பட்டுள்ளன.
தடுப்பூசி வழங்கும் திட்டத்தின் 25-ஆம் நாளில்  7,990 முகாம்களில் 3,52,553 பயனாளிகளுக்கு  நாடு முழுவதும் தடுப்பூசி போடப்பட்டுள்ளது.
தொடர்ந்து கேரளாவில் அதிகபட்சமாக 5,214 பேரும், மகாராஷ்டிராவில் 2,515 பேரும், தமிழ்நாட்டில் 469 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 94 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696691
நிலக்கரி அமைச்சகம்
பிரதமரின் கதிசக்தித் திட்டத்தின் கீழ் நிலக்கரி அமைச்சகம் 13 ரயில்வே திட்டங்களை மேற்கொள்கிறது
ரயில் போக்குவரத்து மூலம் நிலக்கரி வினியோகத்தை சீராக மேற்கொள்ளும் வகையில், நிலக்கரி அமைச்சகம் நடவடிக்கைகளை மேற்கொண்டு வருகிறது. இதன் மூலம் சாலை போக்குவரத்து வழியாக நிலக்கரி அனுப்பும் பணியிலிருந்து விடுபடவும் வழிவகை ஏற்பட்டுள்ளது. இதற்காக புதிய சரக்கு ஏற்றுதல் முனையத்திற்கு ரயில் போக்குவரத்து இணைப்பை விரிவாக்கம் செய்வதற்காக அகல ரயில்பாதை அமைப்பதற்கு திட்டமிடப்பட்டுள்ளன.
மேலும் ரயில்பாதையை இரண்டு, மூன்று மடங்காக அமைப்பதற்கும் பணிகள் மேற்கொள்ளப்பட உள்ளன. அதற்காக, பிரதமரின் கதிசக்தி திட்டத்தின் கீழ் 13 ரயில்வே திட்டப்பணிகளை நிலக்கரி அமைச்சகம் மேற்கொள்கிறது. இதில் நான்கு திட்டங்கள் வெற்றிகரமாக நிறைவு செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1830437
நிதி அமைச்சகம்
கொவிட்-19ஐ எதிர்கொள்ள புது தில்லி எய்ம்ஸ் மருத்துவமனைக்கு ரூ. 1,98,67,680/- வழங்கியது இந்தியப் பாதுகாப்பு அச்சகம் மற்றும் நாணயங்கள் உற்பத்திக் கழகம்
கொவிட்-19ஐ எதிர்கொள்ளத் தேவைப்படும் முக்கிய கருவியான, 45 வென்டிலேட்டர்களை  வாங்குவதற்காக, ரூ.1,98,67,680 தொகையை , புது தில்லியில் உள்ள அனைத்திந்திய மருத்துவ அறிவியல் கழகத்துக்கு , பெரு நிறுவன சமுதாயப் பொறுப்பின் படி இந்தியப் பாதுகாப்பு அச்சகம் மற்றும் நாணயங்கள் உற்பத்திக் கழகம் வழங்கியுள்ளது.
(Visitor Counter : 61
பெண்கள் மற்றும் குழந்தை நலன் அமைச்சகம்
இளம் சிறார் குற்றங்களைத் தடுப்பதற்கான வழிகாட்டி நெறிமுறைகள்
சட்டத்தை மீறும் சிறார்கள் மற்றும் கவனிப்பு மற்றும் பாதுகாப்பு தேவைப்படுவோருக்காக, இளம் சிறார் நீதி  சட்டம் 2015 என்ற தொடக்க சட்டம் இயற்றப்பட்டது. மத்திய மகளிர் மற்றும் குழந்தைகள் மேம்பாட்டுத் துறை, மத்திய அரசு நிதியுதவி வழங்கப்படும் குழந்தைகள் பாதுகாப்பு சேவைகள் திட்டத்தை செயல்படுத்தி வருகிறது. இத்திட்டத்தின் கீழ் மாநிலங்கள் / யூனியன் பிரதேச அரசுகளுக்கு நிதியுதவி வழங்கப்படுகிறது. இதனைக் கொண்டு அவர்கள் மனித வளம், திறன் உருவாக்கம், அமைப்பு ரீதியான கவனிப்பு உள்ளிட்ட சேவைகளை வழங்க வகை செய்யப்பட்டுள்ளது.
இது தவிர குழந்தைகள் பாதுகாப்பு மையங்கள், கூர்நோக்கு இல்லங்கள், சிறப்பு இல்லங்கள் போன்றவற்றை அமைக்கவும் நிதியுதவி வழங்கப்படுவதாக மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. ஸ்மிருதி சுபின் இரானி மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
பிரதமர் அலுவலகம்
உ.பி. அமைச்சர் திரு விஜய் காஷ்யப்பின் மறைவுக்கு பிரதமர் இரங்கல்
உத்தரபிரதேச அமைச்சர் திரு விஜய் காஷ்யப்பின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "உத்தரபிரதேச பாஜக தலைவரும், அம்மாநில அமைச்சருமான திரு விஜய் காஷ்யப் அவர்களின் மரணம் மிகவும் துயரமளிக்கிறது. அவர் அம்மண்ணின் தலைவராக இருந்தார், எப்போதும் பொது நலனுக்காக அர்ப்பணிப்புடன் பாடுபட்டார். இந்த துயரமான தருணத்தில், அவர் குடும்பத்தினருக்கும் நண்பர்களுக்கும் எனது இரங்கல்கள். ஓம் சாந்தி! " என்று கூறியுள்ளார்.
----
(